CELEX: 32016R0842
Language: lv
Date: 2016-05-27 00:00:00
Title: Komisijas Īstenošanas regula (ES) 2016/842 (2016. gada 27. maijs), ar ko Regulu (EK) Nr. 167/2008 groza attiecībā uz atļaujas turētāja nosaukumu un kokcidiostata tirdzniecības nosaukumu (Dokuments attiecas uz EEZ)

28.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 141/47
            
         KOMISIJAS ĪSTENOŠANAS REGULA (ES) 2016/842
   (2016. gada 27. maijs),
   ar ko Regulu (EK) Nr. 167/2008 groza attiecībā uz atļaujas turētāja nosaukumu un kokcidiostata tirdzniecības nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Uzņēmums KRKA d.d. saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosina mainīt atļaujas turētāja nosaukumu Komisijas Regulā (EK) Nr. 167/2008 (2) par atļauju izmantot kokcidiostatu Kokcisan 120G.
            
         
               (2)
            
            
               Pieteikuma iesniedzējs apgalvo, ka tas no 2016. gada 5. februāra barības piedevas Kokcisan 120G tirdzniecības tiesības ir nodevis uzņēmumam Huvepharma EOOD. Turklāt uzņēmums Huvepharma EOOD kā barības piedevas tirdzniecības tiesību jaunais turētājs lūdz mainīt barības piedevas tirdzniecības nosaukumu. Pieteikuma iesniedzējs ir iesniedzis attiecīgos datus, kas pamato pieteikumu.
               
            
         
               (3)
            
            
               Ierosinātās atļaujas nosacījumu izmaiņas ir tikai administratīvas un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.
            
         
               (4)
            
            
               Lai minēto barības piedevu tirgotu ar jauno atļaujas turētāja nosaukumu Huvepharma EOOD un jauno tirdzniecības nosaukumu, ir nepieciešams mainīt atļaujas nosacījumus.
            
         
               (5)
            
            
               Tāpēc attiecīgi būtu jāgroza Regula (EK) Nr. 167/2008.
            
         
               (6)
            
            
               Nekaitīguma apsvērumi neprasa tūlītēji piemērot ar šo regulu Regulā (EK) Nr. 167/2008 izdarītos grozījumus, tāpēc ir lietderīgi noteikt pārejas periodu, kura laikā varētu izmantot esošos piedevas, to saturošo premiksu un barības maisījumu krājumus.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 167/2008 pielikumu groza šādi:
   
               1)
            
            
               otrajā slejā vārdus “KRKA, d.d. Novo mesto, Slovēnija” aizstāj ar vārdiem “Huvepharma EOOD, Bulgārija”;
            
         
               2)
            
            
               trešajā slejā vārdus “Kokcisan 120G” aizstāj ar vārdiem “Huvesal 120 G”.
            
         2. pants
   Esošos piedevas, to saturošos premiksu un barības maisījumu krājumus, kuri atbilst noteikumiem, kas bija piemērojami pirms šīs regulas stāšanās spēkā, var turpināt laist tirgū un izmantot, līdz tie izbeidzas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 27. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2008. gada 22. februāra Regula (EK) Nr. 167/2008 par jaunu atļauju uz desmit gadiem izmantot kokcidiostatu par lopbarības piedevu (OV L 50, 23.2.2008., 14. lpp.).